OpenLLM-France/wikimedia huggingface dataset:
# Luisa Isabel Álvarez de Toledo

Luisa Isabel Álvarez de Toledo y Maura (Luisa Isabel María del Carmen Cristina Rosalía Joaquina, coneguda simplement com a Isabel en el seu cercle íntim) (Estoril, Portugal, 21 d'agost de 1936 - Sanlúcar de Barrameda, Espanya, 7 de març de 2008), va ser una historiadora, escriptora i aristòcrata espanyola que va ser la XXI Duquessa de Medina Sidonia, XVII Marquesa de Villafranca del Bierzo, XVIII Marquesa de los Vélez, XXV Comtessa de Niebla, tres vegades Gran d'Espanya. Fou també coneguda com la Duquesa Roja (en català la duquessa roja).
Luisa Isabel Álvarez de Toledo va ser cap de la Casa de Medina Sidonia, que ostenta el primer ducat hereditari que es va concedir a la Corona de Castella, el 1445, i d'altres cases nobiliàries, com la de Villafranca del Bierzo, la de los Vélez o la de Paternò. La seva residència principal va ser el Palau de Medina Sidonia, situat a Sanlúcar de Barrameda, província de Cadis, que conté un dels arxius privats més importants d'Europa.
Els seus ideals republicans i la seva oposició al franquisme van fer d'ella una noble atípica, pel qual va rebre el sobrenom de "la duquesa roja". Com escriptora, va publicar diverses novel·les i com historiadora la seva obra va ser força polèmica. Va dedicar gran part de la seva vida a la conservació i catalogació de l'Arxiu de la Casa de Medina Sidonia, així com a la creació de la Fundació Casa Medina Sidonia.
També és coneguda per ser la noble espanyola de més alt rang en casar-se in articulo mortis (en el moment de la mort) amb una dona, la seva companya Liliane Marie Dahlmann, i que ara ostenta el títol de Duquessa vídua de Medina Sidonia pel dret de la seva difunta esposa.

## Referències

* ↑ Sol·licitud de successió dels títols de duc de Medina Sidonia, marqués de Villafranca del Bierzo i comte de Niebla.
* ↑ ABC, Ecos de Sociedad, Cronica de la concesión a Luisa Isabel Álvarez de Toledo de carta de sucesión en sus títulos nobiliarios.
* ↑ Nash, Elizabeth. «Red Duchess a rebel to the last as she snubs family and leaves all to wife» (en anglès). The Independent, 05-02-2008. [Consulta: 12 desembre 2009].
* ↑ Keeley, Graham. «Red Duchess wed lesbian lover to snub children» (en anglès). The Daily Telegraph, 16-03-2008. Arxivat de l'original el 2008-03-19. [Consulta: 12 desembre 2009].
* ↑ Algorri, Luis. «Liliana, el poder de la nueva duquesa» (en castellà). Tiempo, 28-03-2008. Arxivat de l'original el 2012-12-09. [Consulta: 12 desembre 2009].
# Cànyoles

El Cànyoles és un riu de les comarques centrals del País Valencià, afluent del riu Albaida pel marge dret, dins la conca del Xúquer.

## Recorregut

Naix al paratge del Caperutxo, dins del terme de la Font de la Figuera (la Costera). El naiximent està a 900 msnm i es troba als peus del port d'Almansa, prop de la serra d'Énguera. El riu creua tota la comarca de la Costera d'oest a est, i al llarg del seu recorregut rep les aportacions de més de 25 barrancs de recorregut curt que baixen de les dues grans serres que flanquegen la vall: pel nord, la serra de la Plana i pel sud, la serra Grossa.
A la vall de Montesa, també coneguda com del Cànyoles, pel riu que la travessa, rep les aportacions del riu dels Sants i, sobretot les aigües residuals dels municipis de l'Alcúdia de Crespins i Canals, que n'asseguren un cabal continu tot l'any. També travessa els termes municipals de la Font de la Figuera, Moixent, Vallada, Montesa, Canals, Vallés, la Granja de la Costera i Xàtiva, tots a la comarca de la Costera.
A la seua arribada a la comarca de la Ribera Alta confluïx amb el rius Albaida i Barxeta, per a tots tres recórrer uns pocs quilòmetres i desembocar al Xúquer.
El Cànyoles fa un recorregut d'uns 40 km i la seua conca ocupa 642 km². El cabal del riu és molt irregular, de règim mediterrani. Abastix d'aigua 2.373 ha d'horta a través d'un sistema de séquies i braços, entre les quals destaquen les séquies de la Llosa, de Meses i del Palmeral.
En la bibliografia antiga, apareix referenciat com a riu de Montesa i agafa el nom de la vall que creua.

## Projecte Emys

El Projecte Emys d'Acció Ecologista-Agró realitza el cens de la població de tortuga d'aigua ibèrica del riu Cànyoles al seu pas per Moixent i Xàtiva.
L'any 2012 constataren la presència de tortugues autòctones en diferents indrets de Moixent, a l'embassament del Bosquet i en el riu Cànyoles, comptabilitzant 93 Mauremys leprosa (41 mascles i 57 femelles), al seu pas per Moixent. La majoria de les tortugues d'aigua ibèriques censades eren individus jóvens, un fet que es pot interpretar com que la població d'esta espècie, protegida i prioritària al País Valencià, es troba en fase de recuperació en la zona. Sens dubte, la millora de la qualitat ambiental del riu Cànyoles, on durant els darrers anys s'han posat en funcionament diferents depuradores i s'ha incrementat el control dels vessaments industrials, hauria ajudat a la recuperació de les Mauremys leprosa. Tanmateix, per a assegurar-ne la supervivència encara cal millorar el seu hàbitat i especialment conscienciar a la ciutadania respecte a la conservació de les nostres tortugues autòctones, per a evitar així que les capturen per entreteniment.

## Referències

* ↑ «Cànyoles». Gran Enciclopèdia Catalana. Barcelona: Grup Enciclopèdia Catalana.
* ↑ «Cànyoles». Gran Enciclopèdia Catalana. Barcelona: Grup Enciclopèdia Catalana.
* ↑ «AE-Agró censa 98 tortugues ibèriques en el riu Canyoles». Accioecologista-agro.org, 10-10-2012. Arxivat de l'original el 4 de març 2016. [Consulta: juliol 2015].
# Cua de rata

«Cua de rata» té aquests significats:
* Cua de rata, una llima fina i rodona vegeu llima (eina)
* Botànica:
** Cua de rata o Pennisetum villosum
** Cua de rata o Sporobolus indicus
** Cua de rata o Phleum phleoides
** Cua de rata o Phleum alpinum
** Cua de rata o Phleum pratense
** Cua de rata, sinònim de margall bord (Hordeum murinum)
** Cua de rata, sinònim de passacamins (Polygonum aviculare)
** Cua de rata, sinònim de pelosa (Polypogon monspeliensis)
** Cua de rata, sinònim de plantatge gros (Plantago major)
** Cua de rata, sinònim de xereix aferradís (Setaria verticillata)
* Zoologia:
** Cua de rata (peix) (Hymenocephalus italicus):, un peix
** Cua de rata o titolot, peix de la família dels macrúrids
** Cuc de cua de rata, larva del gènere Eristalis
** Opòssum cua de rata (Metachirus nudicaudatu)
** Ratpenat de cua de rata gros (Rhinopoma microphyllum)
** Ratpenat de cua de rata moscat (Rhinopoma muscatellum)
** Ratpenat de cua de rata petit (Rhinopoma hardwickei)
** Cangur rata de cua d'escombra (Bettongia penicillata)
# Cérvol mesquer de Caixmir

El cérvol mesquer de Caixmir (Moschus cupreus) és una espècie de cérvol mesquer. Anteriorment se'l considerava una subespècie del cérvol mesquer de muntanya. Viu a l'Himàlaia de l'extrem nord de l'Índia i el Pakistan, al Caixmir, així com al nord de l'Afganistan.

## Referències

* 1 2 Timmins, R.J. i Duckworth, J.W. Moschus cupreus. UICN 2008. Llista Vermella d'espècies amenaçades de la UICN, edició 2008, consultada el 8 juliol 2009.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# M. Shadows

M. Shadows (Matthew Charles Sanders), (31 de juliol de 1981), és el vocalista principal del grup de rock americà Avenged Sevenfold. Va néixer a Huntington Beach, Califòrnia però actualment viu a Comtat d'Orange amb la seva dona Valary DiBenedetto.

## Biografia

Matt va anar a una escola catòlica amb Jimmy Owen Sullivan (més tard anomenat The Rev), qui va ser el bateria d'Avenged Sevenfold.
En el DVD de A7X All Excess cadascun dels membres parlen de com van escollir els seus àlies. M. Shadows diu que ell té el seu perquè quan era a l'institut era el nen més fosc però també va voler incorporar el seu nom, Matt. El nom de Matt va ser reduït a M., ja que no li agradava el so, i ja era conegut com a M. Shadows.
Shadows ha hagut de passar per una cirurgia de menor importància per a reparar una tensió vocal; tot i això, ha dit en nombroses ocasions que la cirurgia no era responsable del canvi d'estil musical de la banda. Algunes de les seves influències musicals més importants són Guns N' Roses, Iron Maiden, Metallica, Megadeth i Pantera. Phil Anselmo (Pantera) és la seva inspiració. M. Shadows va començar la seva carrera musical com a membre d'una banda de punk, anomenada 'Successful Failure'.
Shadows dona suport a les tropes militars que serveixen als Estats Units, ja que amics molt propers estan actualment en servei militar. De fet, la cançó "M.I.A." ("Missing in Action") va ser escrita en honor d'aquests amics. Shadows afirma, de totes maneres, que Avenged Sevenfold no és una banda política i que s'hi volen convertir.
Sol jugar a bàsquet, és al·lèrgic a l'herba i li agraden els videojocs, els seus preferits són The Legend Of Zelda: Ocarina of Time, Mario Kart i Halo. Les seves pel·lícules preferides són Shawshank Redemption, Natural Born Killers, Fear i Loathing. Té gairebé tot el cos tatuat, però destaca el Death Bat que té tatuat al pit. També té un piercing al llavi.
Està casat amb Valary DiBenedetto, germana bessona de Michelle DiBenedetto esposa de Synyster Gates, guitarrista líder d'Avenged Sevenfold, des de l'octubre del 2009; es coneixen des de fa més de 12 anys. Valary ha estat de gran importància per a la banda, ja que en els seus inicis ella els prestava diners dels seus pares per tal que poguessin fer mercat i demos, també pasava hores al sol provant de convèncer joves que anessin a veure a la banda, i ha participat amb veu en el primer i en l'últim disc de la banda.
L'any 2009, M. Shadows va participar juntament amb altes estrelles en la gravació de Slash, el primer àlbum en solitari del seu amic Slash que va sortir a la venda el març de 2010. Shadows interpreta la cançó "Nothing To Say". També va participar en la cançó Turn Out The Lights de la banda de Glam Rock Steel Panther, cantant en uns versos de la cançó.

## Enllaços externs

* Avenged Sevenfold
* Avenged Sevenfold MySpace
* Avenged Sevenfold México
* Avenged Sevenfold España Arxivat 2017-05-24 a Wayback Machine.
# Damian Kądzior

Damian Kądzior (Białystok, 16 de juny de 1992) és un futbolista professional polonès que juga en la demarcació de migcampista pel Piast Gliwice.
A Espanya hi va jugar entre 2020-21 amb la SD Eibar.
Va fer el seu debut amb la selecció de futbol de Polònia l'11 de setembre de 2018 en un partit amistós contra Irlanda que va finalitzar amb un resultat d'empat a un després del gol d'Aiden O'Brien per a Irlanda, i de Mateusz Klich per a Polònia.

## Referències

* ↑ https://gnkdinamo.hr/HR/Players/Single?Permalink=damian-kadzior
* ↑ «El internacional polaco Damian Kadzior, nuevo jugador armero». S. D. Eibar, 29-08-2020. [Consulta: 29 agost 2020].
* ↑ «Damian Kadzior | Dinamo Zagreb» (en croat). Arxivat de l'original el 2018-06-20. [Consulta: 20 juny 2018].
* ↑ «Polonia 1-1 Irlanda». eu-football, 11-09-2018. [Consulta: 25 setembre 2018].

## Enllaços externs

* Damian Kądzior, Fitxa a Soccerway
* Damian Kądzior: Fitxa a 90minut.pl
* Damian Kądzior a National-Football-Teams.com (anglès)
* Fitxa del jugador a footballdatabase
* Fitxa del jugador a eu-football (anglès)
# Damian Kratzenberg

Damian Kratzenberg (Clervaux, 5 de novembre de 1878 - Ciutat de Luxemburg, 11 d'octubre de 1946) fou un mestre de secundària i polític luxemburguès, que va esdevenir cap del Volksdeutsche Bewegung, un pro-grup polític nazi sorgit a Luxemburg durant la Segona Guerra Mundial. Va ser executat després de la guerra per col·laboració amb els nazis.
Fill de l'administrador del castell de Clervaux, un immigrant alemany. Després de rebre el seu títol de Batxillerat a l'Institut Diekirch, entre 1898 i 1902 va estudiar literatura a Luxemburg, Lille, Paris i Berlín. Posteriorment va començar a donar classes de grec i alemany a Diekirch, Echternach, i des de 1927 al Athénée de Luxemburg.
Entre 1927 i 1936 va ser membre del partit liberal. Més endavant es va fer seguidor de l'Alemanya Nazi. Entre 1935 i 1940 va ser el president de GEDELIT, el Luxemburger Gesellschaft für deutsche Literatur und Kunst (Societat per l'Art i la Literatura alemanya). El 1936, va rebre la medalla Goethe-Medaille für Kunst und Wissenschaft.
Va esdevenir cap de la branca regional del Volksdeutsche Bewegung el 1940, i va ser fixat com a cap del Athénée de Luxemburg el 1941.

## Referències

* 1 2 3 Marson, Pierre. «Damian Kratzenberg». Centre national de littérature. Arxivat de l'original el 2017-01-06. [Consulta: 23 juliol 2015].

## Bibliografia

* Biographical Dictionary of the Extreme Right Since 1890 edited by Philip Rees, 1991, ISBN 0-13-089301-3

## Enllaços externs

* Luxemburg Forces de col·laboracionista dins Durant Segona Guerra Mundial
* El Magnífic Duchy de Luxemburg Arxivat 2006-07-12 a Wayback Machine.
# Damia (cràter)

Damia és un cràter sobre la superfície del planeta nan Ceres, situat amb el sistema de coordenades planetocèntriques a 82.2 ° de latitud nord i 318.4 ° de longitud est. Fa un diàmetre de 7 km. El nom va ser fet oficial per la UAI l'onze d'agost del 2017 i fa referència a Damia, deessa de la fertilitat de la mitologia grega.

## Referències

* ↑ "Damia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Damian Walczak

Damian Walczak (Bełchatów, Łódź, 29 de juliol de 1984) és un ciclista polonès, professional des del 2005 al 2013.

## Palmarès

* 2008
** 1r al Gran Premi San Giuseppe
* 2012
** 1r a la Puchar Ministra Obrony Narodowej
** Vencedor d'una etapa de la Volta a Bulgària

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Demented Are Go

Demented Are Go (DAG) és un grup gal·lès de psychobilly que es va formar l'any 1982 a Cardiff. És considerat un grup pioner pel que fa a barrejar punk rock i rockabilly i, com a conseqüència, és un grup influent en l'escena psychobilly. DAG sovint ha afirmat que el seu nom prové de la frase Demon teds are go! com una adaptació de la frase Thunderbirds are go! de la sèrie de televisió Thunderbirds.

## Discografia
### Àlbums d'estudi

* In Sickness &amp; In Health (ID Records) – 1986
* Kicked Out of Hell (ID Records) – 1988
* The Day the Earth Spat Blood (Link Records) – 1989
* Orgasmic Nightmare (Fury Records) – 1991
* Tangenital Madness on a Pleasant Side of Hell (Fury Records) – 1993
* Hellucifernation (Crazy Love Records) – 1999
* Hellbilly Storm (People Like You Records) – 2005
* Welcome back to Insanity Hall (People Like You Records) – 2012

### Recopilacions

* The Best of Demented Are Go (Dojo Records) – 1993
* Satan's Rejects 1: The Very Best of Demented Are Go (Anagram Records) – 1997
* Satan's Rejects 2: The Very Best of Demented Are Go (Harry May Records) – 1999
* I Wanna See You Bleed!! (Hell Razer Records) – 2000
* The Most Demented of Demented Are Go (2013)
* Original Albums Boxset (2014)

### Àlbums en directe

* Sick Sick Sick (ID Records) 1987
* Live and Rockin (Link Records ) – 1990
* Go Go Demented (Link Records) – 1990
* Live in Japan (Tombstone Records) – 1993
* Who Put Grandma Under the Stairs (Receiver Records) – 1996
* Stomping at the Klubfoot (Mayo Records) – 2002
* Live at the Galaxy (Crazy Love Records) – 2003

## Referències

* ↑ «Psychobilly bands - Demented Are Go», 14-01-2019. Arxivat de l'original el 2019-01-14. [Consulta: 15 juliol 2024].
* ↑ «TX PSY - Catching up with Demented Are Go», 23-03-2004. Arxivat de l'original el 2004-03-23. [Consulta: 15 juliol 2024].
* ↑ «Demented Are Go!». [Consulta: 15 juliol 2024].
* ↑ «Forerunners of the psychobilly scene book Brighton gig» (en anglès americà), 23-01-2020. [Consulta: 15 juliol 2024].
* ↑ López, Anaïs. «Demented Are Go, la leyenda ácida del psychobilly» (en castellà). Beat Valencia, 04-12-2016. [Consulta: 15 juliol 2024].
# Daiki Hashioka

Daiki Hashioka (橋岡 大樹, 17 de maig de 1999) és un futbolista japonès.

## Selecció del Japó

Va debutar amb la selecció del Japó el 2019. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 1 | 0 |
| Total | 1 | 0 |

## Referències

* ↑ Daiki Hashioka a National-Football-Teams.com (anglès)
# Machaho

Machaho és una pel·lícula dramàtica algeriana del 1995 dirigida per Belkacem Hadjadj.
El títol de la pel·lícula és una exclamació tradicional que sol repetir-se al començament dels contes de fades a Cabília (traduïble com ‘hi havia una vegada’). No és casualitat que la mateixa paraula sigui el títol d'una col·lecció de contes de fades publicada per Mouloud Mammeri. De fet, el tema de la pel·lícula, un dels primers llargmetratges realitzats en amazic, és semblant al d'un conte de fades tradicional, tot i que el final dramàtic contrasta amb el final feliç que en canvi és la norma en aquest gènere literari.

## Repartiment

* Meriem Babes: Ferrudja
* Rachid Hadid: Larbi
* Belkacem Hadjadj: Arezki
* Hadjira Oul Bachir: Tassadit, esposa d'Arezki
* Belkacem Aït Salem: Oussalas
* Said Amrane: Rabah
* Sid Ali Issaadi: germà de Larbi
* Omar Lechany: pare de Larbi
* Amal Zediri: neboda dei Larbi
* Farid Serkhane: Bandit n° 1
* Arezki Hammad: Bandit n° 2
* Belaïd Texa: Bandit n° 3

## Reconeixements

* 6è Festival del Cinema Africano, Milà 1996 (Premio del públic)
* 15è Fespaco 1997: Belkacem Hadjadj (premi al millor actor)

## Referències

* ↑ Machaho a unifrance.org
* ↑ Machaho al Fesival dels Tres Continents
* ↑ Machaho a africine.org

## Enllaços externs

* Machaho a YouTube
# Luci Aureli Orestes (cònsol 126 aC)

Luci Aureli Orestes (Lucius Aurelius L.F. L. N. Orestes) va ser un magistrat romà fill de Lucius Aurelius L.F. L. N. Orestes.
Va ser cònsol el 126 aC juntament amb Marc Emili Lèpid. El Senat el va enviar a Sardenya (Sardinia) per sotmetre als habitants de l'illa que s'havien revoltat contra Roma com ja havien fet altres vegades anteriorment. Durant tres anys Orestes va estar-se a la província fins que va aconseguir dominar la revolta. A la tornada, l'Any 122 aC, va celebrar un triomf. A l'illa va tenir com a qüestor a Gai Grac que per la seva actuació destacada va ser alliberat de les obligacions del càrrec. També va servir amb Orestes el que fou posteriorment cònsol Marc Emili Escaure. Luci Aureli Orestes, juntament amb el seu germà Gai Aureli Orestes, és mencionat per Ciceró en el seu tractat Brutus, sobre l'eloqüència.

## Referències

* ↑ Ciceró. Brutus. 28
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 43.
# Luci Aureli Orestes

Luci Aureli Orestes és el nom dels següents personatges:
* Luci Aureli Orestes, cònsol el 157 aC
* Luci Aureli Orestes, cònsol el 126 aC
* Luci Aureli Orestes, cònsol el 103 aC
# László Nagy

László Nagy (Székesfehérvár, Hongria, 3 de març de 1981) és un jugador professional d'handbol retirat que va jugar al FC Barcelona de lateral dret entre els anys 2000 i 2012. Des de la retirada de David Barrufet fou el capità de l'equip. L'estiu del 2012 va ser traspassat al MKB Veszprém hongarès on es retiraria l'any 2019.

## Història

El seu aprenentatge va continuar a les categories juvenil, júnior i absolut del Pick Szeged. Després de romandre quatre temporades en aquest equip hongarès (1996-2000), va fitxar pel FC Barcelona amb tan sols 19 anys i amb una àmplia projecció. Des d'aleshores va créixer en tots els aspectes, guanyant títols, integrant-se completament a Catalunya i esdevenint, després de la retirada de David Barrufet, en el primer capità de l'equip. Amb la selecció hongaresa júnior va aconseguir la medalla de bronze als Europeus de 1997 i 1998, mentre que amb la juvenil va aconseguir el títol a l'Europeu de 1999, disputat a Portugal. Va arribar a ser internacional del primer nivell amb Hongria i fou el capità però el 2010 va anunciar que renunciava a continuar jugant amb aquesta per motius de poca professionalitat per part de la federació hongaresa d'handbol.
El 10 de maig del 2019, després de 22 anys de carrera professional, László anuncià la seva retirada de les pistes d'handbol i es feu càrrec de la direcció esportiva del MKB Veszprém.

## Palmarès

* 2 Lligues de Campions (2004-05, 10-11)
* 5 Supercopes d'Espanya (2000-01, 03-04, 06-07, 08-09 i 09-10)
* 1 Supercopa d'Europa (2003-04)
* 8 Lligues dels Pirineus (2000-01, 01-02, 03-04, 05-06, 06-07, 07-08, 09-10, 10-11)
* 3 Copes ASOBAL (2000-01, 01-02 i 09-10)
* 4 Lligues ASOBAL (2002-03, 05-06, 10-11 i 11-12)
* 1 Copa EHF (2002-03)
* 4 Copes del Rei (2003-04, 06-07, 08-09 i 09-10)

## Disticions individuals

* Millor lateral dret de la Lliga ASOBAL (2003)
* Millor lateral dret de la Lliga ASOBAL (2005)
* Millor lateral dret de la Lliga ASOBAL (2010)
* Millor jugador hongarés (2009)

## Referències

* ↑ http://www.avui.cat/noticia/article/8-esports/56-mes-esport/203520-les-una-mostra-de-confiancar.html
* ↑ http://www.marca.com/2010/11/03/balonmano/1288784128.html
* ↑ http://telekomveszprem.hu/telekom-extends-its-contract-with-the-hungarian-record-champion-telekom-veszprem_4845

## Enllaços externs

* Fitxa del jugador al lloc web oficial del FCBarcelona Arxivat 2010-08-31 a Wayback Machine.
* Web oficial del jugador Arxivat 2010-08-29 a Wayback Machine.